Христо Ясенов
Връбчо

chitanka.info

Изпечен шут и заплатен клеветник,

днес Връбчо наш остана пак да чака:

от кандидат за общински съветник

превърна се на вестникарска сврака.

А хитър е — и не една интрига

курдиса той пред изборите наши,

ала акъл му никак недостига,

та стана член на блока от апаши.

От комунизъм Връбчо се не плаши —

а всеки ден за него шум повдига.

Кат журналист забъркан в много каши

той може да те лъже и да мига.

Сервилен мъж, навикнал на поклони,

честит е Връбчо с празната кратуна! —

на вестник „Мир“ от мръсните колони

ще си изкара винаги самуна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.